Dados kalebet kesombongan, tiyang ingkang ngremehake tiyang sanese, sanajan opo sing dipun omongake mungguhe tiyang kui mau sesuai kaliyan kenyataan. Meski wonten tiyang ingkang kadosipun lemah, mboten dipun remeni kaliyan Allah bilih kito ngremehake kiyambake. Sampun dados kebiasaanipun menungso, mandeng samubarang niku amergi nopo-nopo ingkang saged dipun tingali. Menawi mawon, bilih wonten tiyang ingkang pakaianipun kumel, sandalan jepit, nyengkiwing tas plastik mertamu wonten ing ngriyanipun kulo panjenengan sami, wonten prasangka sing mboten sae kelawan tiyang mau, teng ati bakal wonten krentek bilih tiyang mau bakal ngemis, tiyang mau mung bakal nyuwun tulung, lan ngrepoti kemawon. Roso ngremehake amergi penampilan, menawi mawon sampun dados kebiasaan teng masyarakat kito.